2023.6.12.
HU
Az Európai Unió Hivatalos Lapja
C 205/39
4.
A negyedik jogalap a Bíróság kinevezésre jogosult hatósága és a felperes között létrejött keretmegállapodás megsértésén alapul, amely előírja, hogy a kinevezésre jogosult hatóságnak az említett megállapodást aláíró reprezentatív szakszervezetre vagy reprezentatív szakmai szervezetre vonatkozó határozatait nem lehet a hivatalvezető tudta nélkül meghozni, amint az a jelen ügyben történt.
2023.
április 18-án benyújtott kereset – Kivikoski és társai kontra Tanács (T-202/23. sz. ügy) (2023/C 205/44) Az eljárás nyelve: francia Felek Felperesek: Ville Kivikoski (Wezembeek-Oppem, Belgium), Ottavia Maffia (Brüsszel, Belgium), Peter Pristovnik (Brüsszel) (képviselő: N. de Montigny ügyvéd) Alperes: az Európai Unió Tanácsa Kérelmek A felperesek azt kérik, hogy a Törvényszék: — semmisítse meg a 2022. július 13-i határozatot; — amennyiben szükséges, semmisítse meg a panaszát elutasító, 2022. február 2-án kelt határozat azon részét, amely a 2022. július 13-i határozatot indokolja; — az alperest kötelezze a költségek viselésére.
Jogalapok és fontosabb érvek A Tanács főtitkárának 2022. július 13-i, előléptetésüket a 2022. évi előléptetési időszakban mellőző határozatával szembeni keresetük alátámasztása érdekében a felperesek két jogalapra hivatkoznak. 1.
Az első jogalap a megtámadott határozat jogellenességén alapul, mivel annak alapját a személyzeti szabályzat szerinti, előléptetéssel kapcsolatosan alkalmazandó szabályok és mértékek nem megfelelő alkalmazása képezte, amely sérti az Európai Unió tisztviselői személyzeti szabályzatát és esetükben az AST 8 besorolási fokozatba való előléptetés esélyének komoly elvesztését okozta. 2.
A második jogalap az előreláthatóság és a jogbiztonság elvének megsértésén, továbbá azon alapul, hogy az AST 7 besorolási fokozatba való tartozásukon alapuló egyenlőtlen bánásmódban részesültek, amelyről a jogalkotó nem rendelkezett.